Koordinate: 45° 55′ 48" SGŠ, 16° 19′ 12" IGD

**Rakovec** je naselje i sjedište istoimene općine u Hrvatskoj, u Zagrebačkoj županiji.

Zemljopis
---------

Općina Rakovec nalazi se u sjeveroistočnom dijelu Zagrebačke županije.
Kao sastavni dio županije, općina Rakovec ulazi u područje šireg zagrebačkog prostora.
Područje općine na zapadu i sjeveru graniči s gradom Sv. Ivan Zelina, na sjeveroistočnom dijelu s općinom Preseka, dok se na jugu i jugoistoku pruža granica s gradom Vrbovcem.

Prometna situacija općine Rakovec, zahvaljujući blizini autoceste Zagreb - Varaždin danas omogućuje znatno kvalitetniju povezanost sa središtem županije.

Autoputom Zagreb - Varaždin do Rakovca se dolazi silaskom na izlaz Sv.Ivan Zelina - Marija Bistrica, a zatim pravcem Brezovec - Marinovec - Kreča Ves.
Iz Pravca Vrbovca i Zeline dolazi se županijskom cestom 3016.

Udaljenosti Rakovca od susjednih gradova:

* Zagreb ..........35 km,
* Sv. Ivan Zelina... 8 km,
* Vrbovec..........10 km,
* Dugo selo........17 km,
* Bjelovar.........50 km.

Stanovništvo
------------

Na području općine Rakovec prema popisu stanovnika iz 2001. godine u 12 naselja živi 1353 stanovnika, koji čine 398 kućanstava.
Udio stanovništva općine Rakovec u ukupnom stanovništvu Zagrebačke županije čini 0,44%.
Stanovništvo se pretežno bavi poljoprivredom, a sukladno tome je i udio kućanstava s poljoprivrednim gospodarstvom vrlo visok.
Od ukupno 398 kućanstava njih 360 posjeduje poljoprivredno gopodarstvo.
Općina Rakovec prva je općina u Hrvatskoj koja je uvela i jednokratnu novčanu pomoć u visini 1.000 kuna za svako novorođeno dijete. Njen primjer slijedile su i mnoge druge lokalne samoouprave u državi.

Uprava
------

Općina Rakovec osnovana je 1993. godine, odlukom Sabora Republike Hrvatske.

Općinski načelnici: 

1993.-1997. Andrija Šantak

1997. -2013. Branko Herček

2013. - Brankica Benc

  

Predsjednici općinskog vijeća:

1993. - 1997. Mladen Dobrica

1997. - 2001. Andrija Šantak

2001. - 2005. Stjepan Pajur

2005. - 2009. Stjepan Podrk

2009. - Ivan Zadravec

Povijest
--------

Prošlost znamenite gospoštije Rakovec utvrđene ispravama seže čak u 12. stoljeće.
Godine 1204. kralj Emerik daje posjed Rakovec banu Martinu.
1244. godine u Rakovcu stoluje župan Vogenislav, pradjed rakovečkih plemića Pučića koji su držali posjed više od 2 stoljeća.
Za turskih provala Pučići se nisu mogli održati kao samostalna vlastela pa su 1440. ustupili posjed Ulriku Celjskom.
On je 1454. i sam stolovao u Rakovcu. Nakon njegove smrti posjed preuzima njegova žena Katarina. Ona je ostala upamćena kao brižna gopodarica.
1460. imanje ustupa vojvodi Janu Vitovcu od Grebena, a kasnije posjed kupuje Ivan Korvin.
1531. Rakovec preuzima Nikola Zrinski Sigetski i Zrinski su u posjedu Rakovca sljedećih 160 godina.
Kada je otkrivena urota Zrinski-frankopanska, polovina Rakovca prodana je zagrebačkom Kaptolu za podmirenje duga Petra Zrinskog, a drugu polovinu uživala je udova Nikole, Sofija sa sinom Adamom, koji je poginuo kod Slankamena 1691. godine.
Tada Rakovec preuzima Baltazar Patačić, čija obitelj izumire groficom Eleonorom 1834. godine.
Od tada Rakovec zakupi kraljevski fisk.

U slavnoj prošlosti Rakovčani se s ponosom prisjećaju 15. svibnja 1562. godine kada je ban Erdodi odredio da Rakovec dobiva posadu od 10 vojnika, a Hrvatski Sabor donio je uredbu kojom se za potrebe kraljevske vojske sve namirnice imaju nabavljati u Rakovcu.
Za turskih provala Rakovec nikada nije bio osvojen.

Gospodarstvo
------------

Rakovec je poljoprivredni kraj, a kao najznačajniji prirodni resursi su kvalitetno poljoprivredno zemljište i šumske površine.
Razvijeno je i obrtništvo, posebice prerada metala, čiji se proizvodi izvoze i na europsko tržište.
U poljoprivredi vrlo je razvijeno stočarstvo i ratarstvo, a u posljednje vrijeme i cvjećarstvo.
Općina Rakovec potiče obrtnike i poduzetnike u nihovom razvoju, te su općinski porezi, komunalne naknade i doprinosi svedeni na simbolične iznose.
Poduzetnička zona Mlaka-Rakovec nalazi se na zapadnoj strani opaćine. Uskoro u njoj započinje gradnja pogona proizvodnje vina i alkoholnih pića poduzeća "Badel 1862"

Slavni ljudi
------------

Spomenici i znamenitosti
------------------------

Obrazovanje
-----------

Kultura
-------

Sport
-----

Vanjske veze
------------

|  |
| --- |
| **Gradovi i općine Zagrebačke županije** |
| **Gradovi**

---

Dugo Selo |
Ivanić-Grad |
Jastrebarsko |
Samobor |
Sveta Nedelja |
Sveti Ivan Zelina |
Velika Gorica |
Vrbovec |
Zaprešić

---

**Općine**

---

Bedenica |
Bistra |
Brckovljani |
Brdovec |
Dubrava |
Dubravica |
Farkaševac |
Gradec |
Jakovlje |
Klinča Sela |
Kloštar Ivanić |
Krašić |
Kravarsko |
Križ |
Luka |
Marija Gorica |
Orle |
Pisarovina |
Pokupsko |
Preseka |
Pušća |
Rakovec |
Rugvica |
Stupnik |
Žumberak |
| **Ostale općine i gradovi u Hrvatskoj** |
| Zagrebačka županija |
Krapinsko-zagorska županija |
Sisačko-moslavačka županija |
Karlovačka županija |
Varaždinska županija |
Koprivničko-križevačka županija |
Bjelovarsko-bilogorska županija |
Primorsko-goranska županija |
Ličko-senjska županija |
Virovitičko-podravska županija |
Požeško-slavonska županija |
Brodsko-posavska županija |
Zadarska županija |
Osječko-baranjska županija |
Šibensko-kninska županija |
Vukovarsko-srijemska županija |
Splitsko-dalmatinska županija |
Istarska županija |
Dubrovačko-neretvanska županija |
Međimurska županija

---

**Popis općina u Hrvatskoj** | **Popis gradova u Hrvatskoj** |

***Rakovec*** na Wikimedijinoj ostavi